Van die oomblik dat ons gearriveer het is ons met vriendelike en hulpvaardige staf verwelkom. Hulle het vinnig help uitpak en ons was binne minute tuis en reg om vakansie te hou. Huis 1 het alles wat ons nodig gehad het en meer; yskas en diepvrieskas, stoof en oond, kombuisware, TV, ens. Die groot vertrekke en leefarea het ons gesin van 5 genoeg plek gegee sodat almal gemaklik kon ontspan en doen wat hulle wou sonder om oor mekaar te val. Elke eenheid is baie privaat en word elke dag skoon gemaak. Die swembad was ook 'n lekker afkoel na 'n warm dag op die strand. Elke aand op die stoep met die lieflike uitsig oor Sodwana was die perfekte afsluit van 'n heerlike dag. Baie dankie Sanja en span vir 'n puik vakansie tuiste!
Ons het verwag dat ons rustig gaan wees, dit het nie gepla nie. Die huishulp was baie oulik en so ook die ander mense, soos bv. Oscar en die res. Behulpsaam. Maar die goggas uit die dak wat op jou val terwyl jy enige plek in die woonstel is, was nie aan genaam nie, so ook nie die "droppings" uit die dak, kon niks uit pak nie. Die waaiers in die slaapkamers was lekker, maar geen waaier in die sitkamer of kombuis nie wat ook 'n mens se kuierplek is.
Die verblyf was aangenaam met veilige heining vir die honde. Probleme wat wel ondervind was is dat die advertensie verwys na TV en skottel geriewe war nie daar was nie. Was ook nie uitgewys waar die swembad was toe ons die woonstel gebly het nie. Kon die swembad nie sien nie. Verder sal ek dit wel kan aanbeveel vir ander mense alhoewel dit ontsettend duur is om strand toe te gaan.
Swak aanwysings, geen handoeke, dit is nie in bespreking genoem nie. Ons het lekker gebly, maar as die weer swak is, is dit nie die ideale plek om tyd by te spandeer nie. Ons was bly dat ons ons honde kon saamneem
Baie dankie vir jou resensie, ons neem elkeen se punt in ag. In die hoofbeskrywing van die profiel word daar wel gemeld dat gaste hul eie handdoeke moet bring.
Ons het baie lekker gebly (4 volwassenes en 'n 9 maande oue baba). Die eenheid was volledig toegerus gewees. Daar was ook elke dag 'n skoonmaker wat die skottelgoed kom was, en die eenheid uitgevee het. Die feit dat ons 'n uitsig oor die see gehad het, het ons tydjie daar net meer spesiaal gemaak. Al die werkers is vriendelik, help graag waar hulle kan en praat goeie Afrikaans en/of Engels. Ons sal weer-en-weer by Sodwana View Holiday Homes gaan bly.
Ons sal beslis Sodwana View Holiday Homes aanbeveel en self weer besoek. Ons het baie lekker gebly en die diens was baie goed. Enigste klagte is dat die skottelgoed glad nie goed gewas word nie.
Ek en my man het vreeslik lekker gebly by Sodwana View Holiday Homes, Hulle was altyd vriendelik, bereid om te motor af te laai en het elke dag seker gemaak ons kom terug na 'n lekker skoon plekkie. Ek beveel die plek aan vir enige iemand wat wil wegbreek van die besige stadslewe!
Vir twee gesinne wat saam wou vakansie hou, maar nie op mekaar se skote wou sit nie, was hierdie die ideale verblyf. Daar is genoeg slaapkamers en die ruim woonareas is groot en gerieflik. Daar was selfs plek, en 'n aparte tafel, vir die jaarlikse legkaart-bou! 'n Totale bonus was dat niemand veel moes opruim nie - daarvoor het die personeel gesorg. Die ideale gesinsvakansie.
Die akkommodasie word geadverteer dat dit wel geskik is vir rolstoele. Daar is trappe in die woning wat dit baie ongemaklik gemaak het. Die terrein is ook glad nie rolstoelvriendelik nie. Daar is GEEN manier dat 'n persoon wat paraplegies is op enige manier by die see kan kom nie. Ek voel dat Sodwana Holiday Homes glad nie moet adverteer dat dit rolstoelvriendelik is nie. Hulle kan ook maar meer eerlik wees met toekomstige gaste oor wat dit kos om by die see uit te kom, want dit is baie duur.